عەلی بۆنگۆ
عەلی بۆنگۆ ئۆندیمبا (لەدایکبووی ٩ی شوباتی ١٩٥٩)، ناسراو بە عەلی بۆنگو سیاستەوان و سێھەمین سەرۆککۆماری گابۆن بوو لە ساڵی ٢٠٠٩ تا ٢٠٢٣. ئەندامی پارتی دیموکراتی گابۆنە. کوڕی عومەر بۆنگۆیە کە لە ساڵی ١٩٦٧ تا ساڵی ٢٠٠٩ سەرۆکی گابۆن بووە. لە ماوەی سەرۆکایەتی باوکیدا لە ساڵی ١٩٨٩ تا ١٩٩١ وەزیری دەرەوە بووە، لە ساڵی ١٩٩١ تا ١٩٩٩ وەک جێگر لە ئەنجومەنی نیشتمانی نوێنەرایەتی بۆنگوڤیل کردووە، لە ساڵی ١٩٩٩ تا ٢٠٠٩ وەزیری بەرگری بووە. دوای مردنی باوکی، لە ھەڵبژاردنی سەرۆکایەتی گابۆن لە ساڵی ٢٠٠٩ بووە سەرۆک و شوێنی باوکی گرتەوە. لە ساڵی ٢٠١٦ دا ھەڵبژێردرایەوە. لە ٣٠ی ئابی ٢٠٢٣، دوای ئەنجامی ھەڵبژاردنە گشتییەکانی گابۆن، سوپا ڕایگەیاند، سەرۆک ساختەکاریی لە ھەڵبژاردنەکاندا کردووە و بە کودەتایەک لە پۆستی سەرۆکایەتی وڵاتەکەی دوورخرایەوە.

سەرچاوەکان

بەستەرە دەرەکییەکان 
 وێب سایتی فەرمی عەلی بۆنگۆ
 گابۆن: کێ شوێنی عومەر بۆنگۆ دەگرێتەوە؟، IRIN News، ١١ شوباتی ٢٠٠٥

ئەو سەرۆکانەی بە کودەتا لاکەوتوون
زیندووان
لەدایکبووانی ١٩٥٩